אילת מוסיפה לרשימת האירועים שלה פסטיבל חדש - מפיק
במהלך השנה החולפת התאגיד העירוני לתיירות אילת הפיק מספר אירועי רחוב אשר גרפו היו להצלחה גדולה מאוד. "Live Street Festival - פסטיבל בכובע" ימשיך את המסורת, כאשר יתקיים בתאריכים 15-16/2 ויתפרש לאורך טיילת אילת ממלון הרודס ועל למלון הילטון מלכת שבא.
מדובר בהפנינג ענק של אמני רחוב המתקיים לראשונה באילת וייתן מענה לכל הילדים והוריהם שלא יכולים לחכות לחג פורים. הקהל אשר יפקוד את טיילת אילת, יהנה ממגוון נרחב של פעילויות שונות, אשר יכללו בין היתר קרקס קווקזי, קרקס פרעושים, קרקס מתנפח, להטוטנים, אקרובטים, הולכי קביים, תהלוכות רחוב, פסלים חיים, דמויות שטח ואפילו מסיבות רחוב עם נגנים אשר יצבעו את הטיילת ויעניקו לה ניחוח חדש.
האמנים אשר ישתתפו בפסטיבל, מופיעים בפסטיבלים דומים בכל אירופה (שבדיה, אוסטריה, גרמניה) כאמני רחוב בתחום האקרובטיקה, אמני קרקס, מופעי מוסיקה ועוד.
הפסטיבל נולד כחלק מקונספט של פסטיבלים דומים ברחבי העולם בהם אמני הרחוב מניחים על המדרכה כובעים, והקהל מוזמן להעניק להם תשר התואם את שביעות רצונו. כל אמני הרחוב המשתתפים בפסטיבל יניחו על המדרכה כובעים.
(צילום: אייל סבג)
הפקה אומנותית בפועל: חברים הפקות וחברת ראש חוצות
מנהל אומנותי: ערן פישר, ראש חוצות
הפסטיבל מתקיים בתמיכת עיריית אילת ומשרד התיירות
צפו בוידאו- גיבורים על חלונות
המחאה החברתית ממשיכה לייצר כותרות